སུ་ཝེ་ཌན་རྒྱལ་ཁབ་ཀྱི་སི་ཌོག་ཁོལམོ་མཐོ་སློབ་ཀྱི་ཁོར་ཡུག་ཚན་རིག་པ་གྲགས་ཅན་ཇོན་རོཀ་སི་ཁྲི་རོམ་ནས།དེང་དུས་ཁོར་ཡུག་དང་སྐྱེས་ཁམས་ཉམས་རྒུད་ཀྱི་གནད་དོན་སྐོར་དང་།ལྷག་པར་དུ་གོ་ལའི་ཚ་དྲོད་འཕེལ་བས་སྐྱེས་ཁམས་ཉམས་འཇིག་གི་ཉེན་ཁ་སྙན་སྒྲོན་ཞུས།ཁོང་ནས།དེང་སྐབས་འགྲོ་བ་མིའི་རིགས་ཐུན་མོང་ལ་འཕྲད་པའི་གོ་ལའི་སྐྱེས་ཁམས་ཁོར་ཡུག་ཉམས་ཆག་ཏུ་འགྲོ་བཞིན་པའི་དཀའ་ངལ་དང་།ལྷག་པར་ཉེ་བའི་ལོ་ཉི་ཤུ་ལྷག་གི་ནང་གནས་སྟངས་ཇེ་མགྱོགས་སུ་ཕྱིན་པ།ང་ཚོ་འགྱུར་བའི་དཀྱོགས་མཚམས་ཤིག་དང་འཕྲད་བསྡད་ཡོད་པ།དཀྱོགས་མཚམས་དེའི་གཞུག་ལ་གོད་ཆགས་རང་བཞིན་གྱི་མཇུག་འབྲས་ཇི་འདྲ་ཞིག་ཡོད་མེད་སོགས།ང་ཚོས་སུས་ཀྱང་ཚོད་དཔག་བྱེད་མི་ཐུབ་ཅེས་དང་།གལ་སྲིད་ང་ཚོས་མུ་མཐུད་དེ་གནད་དོན་འདིར་སྣང་ཆུང་བྱས་ན།འགྲོ་བ་མིའི་རིགས་འདི་ང་ཚོའི་མི་རབས་ཀྱི་ལག་ཏུ་ཆག་འཇིག་འབྱུང་སྲིད་པས།ང་ཚོ་མི་རེ་ངོ་རེས་ངེས་པར་དུ་ཁོར་ཡུག་དང་།མི་གཞན་ལ་ལྟ་ཚུལ་འགྱུར་བ་གཏོང་དགོས་ཞེས་བཤད།